આ પ્રસંગે તેમણે જાહેરાત કરી હતી કે નાના-લધુ-મધ્‍યમ ઔદ્યોગિક એકમો માટે GIDC અને ખાનગી ડેવલપર્સ દ્વારા ઉભી કરાનારી વસાહત અને તેની સંલગ્ન સુવિધા માટે રાજય સરકાર સહાય આપશે. GIDCમાં હાલ ખાલી જમીનના પ્‍લોટની હરાજી ન કરતાં SME ઔદ્યોગિક એકમોને ઉદ્યોગ શરૂ કરવા માટે બહુમાળી બિલ્‍ડીંગ રાજય સરકાર તૈયાર કરી આપશે. આ ઉપરાંત GIDCના હયાત એસ્‍ટેટમાં જગ્‍યાની ઉપલબ્‍ધતાને ધ્‍યાનમાં લઇને નાના એકમો માટે અલાયદી જગ્‍યા પણ ફાળવવામાં આવશે.